Ջենիֆեր Թիլլի

**Ջենիֆեր Թիլլի** (), ի ծնե **Ջենիֆեր Էլլեն Չան** (, ), ամերիկացի դերասանուհի և սցենարիստ։ Առավել հայտնի է «Գլուխներ» (1993), «Փամփուշտներ Բրոդվեյի վրայով» (1994), «Կապ» (1996), «Ստախոս, ստախոս» (1997) ֆիլմերից, «Պարեր Կապույտ իգուանաում» (2000), «Մակընթացությունների Երկիր» (2005) և Չակի մարդասպան տիկնիկի մասին պատմող ֆիլմերի շարքից։

1995 թվականին առաջադրվել է Օսկարի «Երկրորդ պլանի լավագույն դերասանուհի» անվանակարգում Վուդի Ալլենի «Փամփուշտները Բրոդվեյի վրա» (1994) ֆիլմում։

## Կենսագրություն
Ջենիֆեր Թիլլին (Էլլեն Չան) ծնվել է 1958 թվականի սեպտեմբերի 16-ին ԱՄՆ Կալիֆոռնիա նահանգի Լոս Անջելես քաղաքի Հարբոր քաղաքում։ Նրա հայրը՝ Հարի Չանը, օգտագործված մեքենաների վաճառող է, իսկ մայրը՝ Պատրիսիա Չանը (ի ծնե Թիլլի)`կանադացի ուսուցիչ և նախկին թատրոնի դերասանուհի։ Ջենիֆերի հայրը չինական ծագում ուներ, իսկ մայրը՝ իռլանդացի։ Դերասանուհին ունի ավագ եղբայր՝ Սթիվը և երկու կրտսեր քույրեր՝ Մեգը, որը նույնպես դերասանուհի է դարձել, և Ռեբեկան։

Ծնողների ամուսնալուծությունից հետո, երբ նա հինգ տարեկան էր, Թիլլին մնաց ապրելու իր մոր հետ, որը շուտով ամուսնացավ Ջոն Ուորդի հետ, Բրիտանական Կոլումբիայի Տեքսադա գյուղական կղզում: Ավելի ուշ նրա մայրը կրկին ամուսնալուծվեց, երբ նա 16 տարեկան էր և տեղափոխվեցին Վիկտորիա, որտեղ Թիլլին ավարտեց «*Belmont High*» դպրոցը։ Ջենիֆեր Թիլլին ստացել է արվեստի բակալավրի աստիճան Միսուրիի «*Սթիվենս*» քոլեջում։

## Կարիերա
### Կինո
Ջենիֆեր Թիլլին իր դերասանական կարիերան սկսել է 1982 թվականին, փոքր դերերով հեռուստասերիալներում՝ «Բլյուզ Հիլլ-սթրիթ» (1981-1987), «Ուրախ ընկերություն» (1982-1993), «Ռեմինգթոն Սթիլ» (1982-1987) և այլն։ Շուտով նա մարմնավորել է Հարրիի ընկերուհուն «Հարրի Շենդլինգի շոուն» հեռուստասերիալում, որը հեռարձակվել է Showtime-ով։ Նա նաև խաղացել է մարմնավաճառի դերը «Կեյ Վեստ» կարճամետրաժ ֆիլմում՝ Ֆիշեր Սթիվենսի հետ։ 1989 թվականին նա նկարահանվել է Ռիչարդ Դրեյֆուսի հետ «Սկաչի բոլոր հիմնասյուները» կատակերգության գլխավոր դերում։ Նրա բեկումնային դերը երգող մատուցողուհու դերն էր «Հայտնի Բեյքեր եղբայրներ (1989) ֆիլմում, այդ ֆիլմի երգը գրվել է հատուկ նրա համար Սթիվ Քոլինսի կողմից։

1995 թվականին Ջենիֆերն առաջադրվել է Օսկարի «Երկրորդ պլանի լավագույն դերասանուհի» անվանակարգում Վուդի Ալենի «Փամփուշտները Բրոդվեյի վրայով» (1994) ֆիլմում։ Այս ֆիլմում նա խաղացել է անհույս վատ դերասանուհի Օլիվիա Նիլի դերը։ 1994 թվականին նա նաև փոքր դեր է խաղացել «Փախուստ» ֆիլմում Ալեք Բոլդուինի և Քիմ Բեսինջերի հետ։մինի|Ջենիֆեր Թիլլին 2007 թվականին

Դրանից հետո Թիլլին նկարահանվել է ռեժիսորներ Լիլի և Լանա Վաչովսկու «Կապ» (1996) ֆիլմում, որի սյուժեի հիմքում երկու կանանց՝ Վիոլետի և Կորկիի սիրային հարաբերություններն են (նրան մարմնավորել է Ջինա Գերշոնը)։ Նա շարունակեց խաղալ Սամանտա Քոուլի դերը «Ստախոս, ստախոս» կատակերգությունում (1997), Ջիմ Քերիի գլխավոր դերակատարմամբ և Ջոյի դերը դրամայում «Պար Կապույտ իգուանաում» (2000)։ Նա նաև խաղացել է բամբասող աղջկա և լրագրող Լուելլա Փարսոնսի դերը Փիթեր Բոգդանովիչի «Մահը Հոլիվուդում» (2001) ֆիլմում։

Նրան հանրաճանաչություն է բերել նաև սերիական մարդասպան Թիֆանի Վալենտինի դերը «Չակիի հարսնացուն» (1998), «Չակիի սերունդը» (2004), «Չակիի անեծքը» (2013) և «Չակիի պաշտամունքը» (2017) ֆիլմերում։ Այս ֆիլմերում նա խաղում է Թիֆանի անունով մի կնոջ և հնչյունավորում է Թիֆանիի հոգու տիկնիկին, որին Չակին վերաբնակեցրել է այնտեղ:

Նա նաև հնչյունավորել է մուլտֆիլմերի հերոսներին․ «Հեյ, Առնոլդ» (1996-2004), «Հրեշների կորպորացիա» (2001), «Հալածված առանձնատուն» (2003) և այլն։ Բացի կինոդերերից, Ջենիֆերն ակտիվ աշխատում է թատրոնում։

2005-2006 թվականներին նա նկարահանվել է «Պրակտիկայից դուրս» հեռուստասերիալում Հենրի Ուինքլերի և Ստոկարդ Չենինգի հետ։ Սերիալը փակվել է 2006 թվականի մայիսին։ Այդ ժամանակ Թիլլին հիմնականում զբաղվում էր պրոֆեսիոնալ պոկեր խաղով։

2009 թվականին Թիլլին նկարահանվել է Քրիստինա Յաոյի «Արծաթի կայսրությունը» չինական ֆիլմում։ 2012 թվականին նա նկարահանվել է «30 հարված» ֆիլմում, իսկ հետո՝ «Էմիլիի տոնը» (2013), «Նորից Բաբելոնը» (2013), «Մուժլանների գաղտնի կյանքը» (2013) և «Մոխրոտիկի պատմությունը 4։ Եթե կոշիկը համապատասխանի» (2016) ֆիլմերում։

### Պոկեր
2005 թվականի հունիսի 27-ին Թիլլին ստացել է պոկերի համաշխարհային ապարանջան (և $158,625) անսահմանափակ Թեքսաս Հոլդեմում՝ հաղթելով 600 այլ խաղացողների, իսկ 2005 թվականի սեպտեմբերի 1-ին նա հաղթել է երրորդ համաշխարհային պոկերի փուլում, որն անցկացվել է Բել Գարդենսի «Bicycle» խաղատանը, Լոս Անջելեսի արվարձանում։ Թիլին պոկեր է խաղացել *Celebrity Poker Showdown-*ում, որը հեռարձակվել է 2006 թվականի հունիսի 14-ին Bravo-ով։ Նա նոկաուտի ենթարկվեց *Bravo*-ի երրորդ տեղում առցանց պոկերի չեմպիոններից մեկի կողմից:

Հեռուստատեսությամբ պոկեր խաղալիս Թիլլին հաճախ կրում է դեկոլտացված տոպեր՝ փուշ-ափ կրծկալներով, որպեսզի «*գեղեցիկ տեսք ունենա*», բայց նա, անշուշտ, ավելացրեց, որ «*եթե մարդիկ իսկապես պոկեր են խաղում, ապա նրանց չի հետաքրքրում, թե ով ինչ տեսք ունի*»: Ոչինչ ավելի լավ տեսք չունի, քան մի զույգ տուզը։ Դրանից հետո Թիլլին հայտնվել է պոկերի Չեմպիոնների մրցաշարի համաշխարհային շարքում 2007 թվականին։

2005-ին հեռուստատեսային հարցազրույցում Թիլլին հայտարարեց, որ իր կարիերայի այս պահին իրեն ավելի շատ հետաքրքրում էր պոկեր խաղալը, քան կինոնկարի դերերը։ 2008-ի դեկտեմբերին նա հայտարարեց պոկերը որպես մասնագիտություն թողնելու մասին, *Bluff* ամսագրի իր ամսական սյունակում, նա ասաց․
Ես սիրում եմ պոկեր, բայց պոկերում մեծությունը անհասանելի երազանք է: Չափազանց շատ տարբերակներ կան: Դուք փորձում եք ինչ-որ բան գտնել պոկերում և դա նման է հասարակաց տանը կույս գտնելու փորձին: Ես հաճախ պոկեր չեմ խաղում, խաղամոլությունը կախվածություն է: Ի վերջո, ես պարզապես նրան ավելի շատ կվերաբերվեմ որպես հոբբի, այլ ոչ թե որպես կարիերա։

2010 թվականի հունվարին նա կրկին սկսել է զբաղվել պոկերի խաղով, իսկ 2016 թվականի մայիսին պոկերի մրցաշարում նրա ռեկորդը գերազանցել է 916,000 դոլարը։

## Անձնական կյանք
1984-1991 թվականներին Թիլլին ամուսնացած էր պրոդյուսեր Սեմ Սայմոնի հետ։ 2004 թվականից նա հարաբերությունների մեջ է պրոֆեսիոնալ պոկեր խաղացող Ֆիլ Լաակի հետ։

## Ֆիլմագրություն
### Դերասնուհի

### Սցենարիստ
* 1986՝ «Մերի»
* 2008՝ «Անհավատալի»

## Մրցանակներ և անվանակարգեր
Մրցանակների և անվանակարգերի ամբողջական ցանկը IMDb կայքում։

### Մրցանակներ
* 2005՝ «DVD Exclusive Awards»,
* 2007՝ «San Diego Film Festival», *«Լավագույն դերասանուհի»* (Միջամտություն),
* 2008՝ «GLAAD Media Awards»,
* 2008՝ «Theatre World Awards»։

### Անվանակարգեր
* 1995՝ «Ջեմինի», *«Լավագույն դերասանուհի դրամատիկական ծրագրում կամ մինի սերիալում»*, (Գլուխներ),
* 1995՝ «Օսկար», *«Երկրորդ պլանի լավագույն դերասանուհի»*, (Փամփուշտներ Բրոդվեյի վրայով),
* 1997՝ «Սատուրն», *«Երկրորդ պլանի լավագույն դերասանուհի»*, (Կապ),
* 1997՝ MTV, *«Լավագույն համբույր*», (Կապ),
* 1999՝ «Սատուրն», *«Լավագույն դերասանուհի»*, (Չակիի հարսնացուն),
* 2005՝ MTV, *«Լավագույն դերասանուհի սարսափ ֆիլմում»*, (Չակիի սերունդ)։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կին հնչյունավորողներ